OpenLLM-France/wikimedia huggingface dataset:
# Compàs de puntes

El compàs de puntes és una eina similar al compàs utilitzat en dibuix però, en aquest cas, té dues puntes metàl·liques. S'utilitza per marcar circumferències, arcs de circumferència i traslladar distàncies.
De vegades té una petita roda que, en girar, permet obrir o tancar les potes del compàs. D'aquesta manera, quan es prengui una mesura, aquesta quedarà fixada en el compàs i evitarà que l'obertura es modifiqui de manera accidental.

## Sestes

En la navegació medieval per estima el compàs de puntes rebia el nom de sestes (en plural, com les tisores) i també el de compàs. Permetia mesurar distàncies sobre la carta (carta portolana) comparant la distància desitjada amb l'escala de la carta.

### Documents

Les cartes de navegar medievals implicaven l'ús d'unes sestes adequades.
* 1296. Ramon Llull, en la seva obra Arbre de ciència, esmentà les cartes de navegar i les sestes.
| « | Quest. Ramon, los mariners còm mesuren les milles en la mar? – Sol. Los mariners consiren .iiij. vents generals, ço es saber, levant ponent mitjorn e tremuntana; e consiren altres .iiij. vents qui ixen dels primers, ço es saber, grec exaloc lebeg e maestre; e consiren lo centre del cercle en lo qual los vents fan angles e aprés consiren per lo vent de levant anant la nau luny .C. milles del centre, quantes milles ha tro al vent de exaloc, e doblen les milles tro a .CC. milles, e conexen quant son multiplicades les milles, que son .CC. del vent de levant tro al vent de exaloc, per moltiplicament de les milles qui son del terme centenar de levant tro al terme de exaloc; e d açò han instrument carta e compàs agulla e tremuntana. | » |
* 1373. Joan el Caçador, quan encara era infant, demanava una carta i unes sestes.
* 1381. En un inventari de 1381 es constata “duo instrumenta de navegar cum una sesta siue compas..."

## Referències

* ↑ Abraham Ortelius. Theatri orbis terrarum enchiridion, minoribus tabulis per Philippum Gallaeum exaratum: et carmine heroico, ex variis geographis & poëtis collecto, per Hugonem Fauolium illustratum. excudebat Philippo Gallaeo Christophorus Plantinus, 1585.
* ↑ DCVB:Compàs.
* ↑ Eduard Serra Subirà. Materials i eines de l'escultor. Edicions Universitat Barcelona, novembre 1992, p. 163–. ISBN 978-84-475-0148-9.
* ↑ Vicente M. Rosselló Verger. Cartografia històrica dels Països Catalans. Publicacions de la Universitat de València, 2008, p. 75–. ISBN 978-84-370-7088-9.
* ↑ Josep Batlló Ortiz; Jordi Ferran Boleda Actes de la VIII Trobada d'Història de la Ciència i de la Tècnica: Mallorca, 18, 19, 20 i 21 de novembre de 2004. Institut d'Estudis Catalans, 2006, p. 60–. ISBN 978-84-7283-880-2.
* ↑ Johan I D'Arago. Institut d'Estudis Catalans, p. 246–. GGKEY:8CXSF5T5A0D.
* ↑ Francesc Bujosa Homar. Història de la ciència a les Illes Balears. Lleonard Muntaner, 2006.

## Vegeu també

* Abatiment
* Navegació per estima
* Variació total
* Compàs (geometria)

## Enllaços externs

* Com fer servir els compassos de puntes
# Padria

Padria (en sard, Padria) és un municipi italià, dins de la província de Sàsser. L'any 2007 tenia 836 habitants. Es troba a la regió de Meilogu. Limita amb els municipis de Bosa (OR), Cossoine, Mara, Monteleone Rocca Doria, Pozzomaggiore, Romana i Villanova Monteleone.

## Administració

Llista d'alcaldes :
| Període | Identitat | Partit |
| 2006- | Antonio Sale | Llista cívica |

## Personatges il·lustres

* Michele Schirru, anarquista sard.
# Žalec

Žalec és un municipi d'Eslovènia escampat per la Vall de Savinja i les muntanyes del voltant. L'activitat econòmica principal de la regió és cultivar llúpols, un fet que es pot veure a l'heràldica de la ciutat.

## Enllaços externs

* Article sobre Žalec Arxivat 2012-07-16 a Wayback Machine.
* Escut de Žalec
# Žaneta Jaunzeme-Grende

Žaneta Jaunzeme-Grende (Riga, 10 de març de 1964) és una política i empresària letona. És membre del partit Aliança Nacional, i va ser el Ministre de Cultura de Letònia al govern de coalició de centre-dreta -actual- entre la Unitat, la Unió de Verds i Agricultors (ZZS) i l'Aliança Nacional (AN). Va estudiar a la facultat d'Econòmiques de la Universitat de Letònia i va tindre el càrrec de Presidenta de la Cambra de Comerç de Letònia entre els anys 2008 i 2011.

## Referències

* ↑ Latvijas enciklopēdija. Volum 3, Rīga: Valērija Belokoņa izdevniecība. 2005 ISBN 9984-9482-3-4 p. 167
* ↑ «Kultūras ministres kandidātes Žanetas Jaunzemes-Grendes biogrāfija» (en letó). tvnet.lv. [Consulta: 26 abril 2015].

## Vegeu també

* Tercer Gabinet Dombrovskis
# Évol (desambiguació)

«Évol» té aquests significats:
* Évol (Sambucus ebulus), planta herbàcia de flors blanques
* Oleta i Èvol, municipi de la comarca del Conflent
* Riu Évol, afluent del Tet
* Vescomtat d'Èvol, jurisdicció feudal del Regne de Mallorca a la Cerdanya
# Yonquis y yanquis

Yonquis y yanquis és una obra de teatre de José Luis Alonso de Santos, estrenada el 1996.

## Argument

Ángel és un jove conflictiu, exreclús i extoxicòman, que després de sortir de presó retorna a la seva llar en un barri marginal, pròxim a una base militar estatunidenca. L'entorn que l'envolta no és el més apropiat per a la seva reinserció i així es veu embolicat en una batussa entre els joves ionquis del barri i els militars nord-americans a conseqüència d'un enfrontament per la germana d'Ángel, que exerceix la prostitució i que ha estat maltractada pel "ianqui" Taylor. Només la seva advocada, enamorada d'ell, creu veritablement, en les seves possibilitats de recuperació social.

## Estrena

L'11 de setembre de 1996 a la Sala Olímpia de Madrid.
* Direcció: Francisco Vidal.
* Escenografia i vestuari: Ana Garay.
* Música: Extremoduro.
* Intèrprets: Daniel Guzmán (Ángel), Nieve de Medina (Tere), Fernando Conde (el pare), Emilio Buale (Taylor), Mariano Venancio, Silvia Espigado, Alfonso Lara, María Jesús Hoyos, Gonzalo Gonzalo, María Álvarez.

## Premis

* Premi Unión de Actores a la millor interpretació de repartiment de teatre per María Álvarez

## Referències

* ↑ Violencias y ternuras, El País, 15 de setembre de 1996
* ↑ «Yonquis y yanquis», el mundo de lo marginal, según Alonso de Santos, ABC, 13 de setembre de 1996]
* ↑ Los actores se premian, ABC, 16 de gener de 1997

## Bibliografia

* Yonquis y yanquis. Salvajes. Dos tragedias cotidianas de José Luis Alonso de Santos; César Oliva Olivares (ed. lit.) Editorial Castalia ISBN 84-9740-005-4

## Enllaços externs

* Informació sobre l'obra al web de l'autor
* Imatges de l'estrena a pentacion.com
# Zebrasoma veliferum

Zebrasoma veliferum és una espècie de peix pertanyent a la família dels acantúrids.

## Descripció

* Pot arribar a fer 40 cm de llargària màxima.
* 4-5 espines i 29-33 radis tous a l'aleta dorsal i 3 espines i 23-26 radis tous a l'anal.
* Aleta dorsal molt elevada.

## Alimentació

Menja algues.

## Depredadors

És depredat per Cephalopholis argus.

## Hàbitat

És un peix marí, associat als esculls i de clima tropical (24 °C-28 °C; 29°N-25°S, 33°E-140°W) que viu entre 1 i 30 m de fondària (normalment, entre 2 i 30).

## Distribució geogràfica

Es troba a l'Índic occidental (Moçambic) i el Pacífic (des d'Indonèsia fins a les illes Hawaii, les Tuamotu, el sud del Japó, el sud de la Gran Barrera de Corall, Nova Caledònia i l'illa Rapa).

## Costums

És bentopelàgic.

## Observacions

És inofensiu per als humans i gens verinós.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 5 FishBase (anglès)
* ↑ FishBase (anglès)
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* ↑ Mundy, B.C., 2005.

## Enllaços externs

* BioLib (anglès)
* AQUATAB
# Zebrasoma scopas

Zebrasoma scopas és una espècie de peix pertanyent a la família dels acantúrids.

## Descripció

* Pot arribar a fer 40 cm de llargària màxima.
* 4-5 espines i 23-25 radis tous a l'aleta dorsal i 3 espines i 19-21 radis tous a l'anal.
* És de color marró fosc.

## Reproducció

És monògam.

## Alimentació

Menja algues.

## Hàbitat

És un peix marí, associat als esculls i de clima tropical (25 °C-28 °C; 24°N-34°S, 32°E-78°W) que viu entre 1 i 60 m de fondària.

## Distribució geogràfica

Es troba des de l'Àfrica oriental (incloent-hi les illes Mascarenyes) fins a les Tuamotu, el sud del Japó, l'illa de Lord Howe i l'illa Rapa.

## Ús comercial

La seua carn no és gens verinosa.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Kuiter, R.H. i T. Tonozuka, 2001. Pictorial guide to Indonesian reef fishes. Part 3. Jawfishes - Sunfishes, Opistognathidae - Molidae. Zoonetics, Austràlia. 623-893.
* ↑ Whiteman, E.A. i I.M. Côté, 2004. Monogamy in marine fishes. Biol. Rev. 79:351-375.
* ↑ Cornic, A., 1987. Poissons de l'Ile Maurice. Editions de l'Océan Indien, Stanley Rose Hill, Maurici. 335 p.
* ↑ Kuiter, R.H. i T. Tonozuka, 2001.
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* ↑ Sommer, C., W. Schneider i J.-M. Poutiers, 1996. FAO species identification field guide for fishery purposes. The living marine resources of Somalia. FAO, Roma. 376 p.
* ↑ Fricke, R., 1999. Fishes of the Mascarene Islands (Réunion, Mauritius, Rodriguez): an annotated checklist, with descriptions of new species. Koeltz Scientific Books, Koenigstein, Theses Zoologicae, Vol. 31: 759 p.
* ↑ Bagnis, R., P. Mazellier, J. Bennett i E. Christian, 1984. Poissons de Polynésie. Cinquena edició. Société Nouvelle des Editions du Pacifique, Elysées, França.

## Enllaços externs

* BioLib (anglès)
* AQUATAB
# Zona d'exclusió aèria

Una zona d'exclusió aèria (també coneguda com a NFZ, de les sigles angleses de no-flight zone) és un espai aeri en el qual està prohibit el trànsit d'avions, helicòpters, globus i dirigibles. Aquest tipus de zones s'imposen com a mesures de seguretat, o bé per motius militars o bé per esdeveniments especials. Són especialment conegudes la zona d'exclusió aèria imposada durant la Guerra de Bòsnia (Operació Deny Flight) i les zones imposades a Iraq després de la Segona Guerra del Golf el 1991 (Operació Northern Watch al nord del país i Operació Southern Watch al sud).

## Referències

* ↑ Pike, John. «Operation Deny Flight». [Consulta: 13 octubre 2018].
# Zvi Hirsch Kalischer

Zvi Hirsch Kalischer (Lissa, Prússia, 24 de març de 1795 - Thorn, 16 d'octubre de 1874) va ser un rabí reconegut com un dels precursors del moviment Hovevei Tsion (Els Amants de Sió) i considerat, juntament amb l'hongarès Yosef Natonek, un antecessor llunyà del sionisme religiós.
Va exercir labors de rabí durant diverses dècades. Es va oposar fermament al moviment per a la reforma del judaisme. Va ser un dels pioners de la seva generació a l'hora d'afirmar que la redempció dels jueus es produiria d'una manera natural, i va recolzar l'assentament en Terra d'Israel. En el seu llibre "Drishat Zion" (En la recerca de Sió), publicat en 1862, el rabí Kalischer proposa la fundació d'una societat de construccions urbanes i agrícoles per explotar els vinyers de la Terra d'Israel, i preveu fins i tot la creació d'una guàrdia d'autodefensa jueva. Les seves idees impacten sobre Moses Hess, i quan aquest va crear la "Societat per a la instal·lació en la Terra d'Israel", que és a més la primera associació d'Amants de Sió fundada a Alemanya. El rabí Kalischer va fer servir la seva influència davant de la societat Kol Israel Haverim (l'Aliança Israelita Universal) per promoure el desenvolupament agrícola a la Terra d'Israel, i la fundació de la localitat de Mikve-Israel. El kibutz Tirat-Zvi, a la vall de Bet-Xean, porta actualment el seu nom.

## Referències

* ↑ Culla, J. B.. Breve Historia del Sionismo (en castellà). Madrid, España: Alianza Editorial, 2005, p. 344. ISBN 978-84-206-8258-7.
# Čičmany

Čičmany és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1200.
# (1823) Gliese

(1823) Gliese és un asteroide que forma part del cinturó d'asteroides i va ser descobert el 4 de setembre de 1951 per Karl Wilhelm Reinmuth des de l'observatori de Heidelberg-Königstuhl, Alemanya.
Gliese es va designar inicialment com 1951 RD. Posteriorment va ser anomenat en honor de l'astrònom alemany Wilhelm Gliese (1915-1993).
Gliese està situat a una distància mitjana de 2,226 ua del Sol, i pot allunyar-se fins a 2,528 ua i acostar-se fins a 1,924 ua. Té una inclinació orbital de 2,893° i una excentricitat de 0,1356. Empra a completar una òrbita al voltant del Sol 1.213 dies.

## Referències

* ↑ Afirmat a: Minor Planet Center Database.
* 1 2 3 4 5 6 7 «JPL Small-Body Database». [Consulta: 31 octubre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1823.
* 1 2 3 4 5 6 7 «JPL Small-Body Database». [Consulta: 25 gener 2024].
* ↑ Schmadel, Lutz D. Dictionary of Minor Planet Names (en anglès). 5a edició. Springer Science+Business Media, 2003. ISBN 3-540-00238-3.
* ↑ «(1823) Gliese» (en anglès). Jet Propulsion Laboratory. [Consulta: 10 agost 2015].

## Enllaços externs

* «(1823) Gliese» (en anglès). Minor Planet Center. [Consulta: 10 agost 2015].
# 5-Hour Energy

L'equip 5-Hour Energy, conegut anteriorment com a Kenda, (codi UCI: 5HR) va ser un equip ciclista professional dels Estats Units de categoria Continental que va competir de 2009 a 2014.
No s'ha de confondre amb l'equip Giant Kenda.

## Principals victòries

* Redlands Bicycle Classic: Phil Gaimon (2012), Francisco Mancebo (2013)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

L'equip participa en les proves dels circuits continentals i principalment en les curses del calendari de l'UCI Amèrica Tour. Aquesta taula presenta les classificacions de l'equip als circuits, així com el seu millor corredor en la classificació individual.
UCI Amèrica Tour
| Temporada | Classificació per equips | Millor ciclista en la classificació individual |
| 2010 | 30è | Luca Damiani (197è) |
| 2011 | 17è | Robert Sweeting (66è) |
| 2012 | 14è | John Murphy (12è) |
| 2013 | 9è | Francisco Mancebo (5è) |
| 2014 | 24è | Michael Woods (118è) |
UCI Àsia Tour
| Temporada | Classificació per equips | Millor ciclista en la classificació individual |
| 2010 | 37è | Phillip Gaimon (197è) |
| 2014 | 58è | Chad Beyer (275è) |
UCI Europa Tour
| Temporada | Classificació per equips | Millor ciclista en la classificació individual |
| 2013 | 93è | Francisco Mancebo (216è) |
UCI Oceania Tour
| Temporada | Classificació per equips | Millor ciclista en la classificació individual |
| 2011 | 11è | Benjamin Day (33è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl Arxivat 2020-06-11 a Wayback Machine.
# 1623

El 1623 (MDCXXIII) va ser un any comú començat en diumenge.

## Esdeveniments
### Resta del món

* Inventat el predecessor de la calculadora.
* Escollit el Papa Urbà VIII.

## Naixements
### Resta del món

* 19 de juny - Clermont-Ferrand, França: Blaise Pascal, filòsof, matemàtic, físic, inventor, escriptor, moralista, místic i teòleg occità (m. 1662).

## Necrològiques
### Països Catalans

* 26 de juliol, València: Gaspar Aguilar, escriptor valencià (n. 1561).

### Resta del món

* 4 de juliol - Stondon Massey, Essex (Anglaterra): William Byrd, un dels primers compositors anglesos coneguts (n. 1540).
* Hieronim Morsztyn, poeta en polonès del barroc.

## Referències

* ↑ Larousse, Éditions. «Encyclopédie Larousse en ligne - Blaise Pascal» (en francès). [Consulta: 18 juny 2020].
* ↑ «William Byrd | English composer» (en anglès). [Consulta: 19 juliol 2020].
# (2852) Declercq

(2852) Declercq és un asteroide que pertany al cinturó d'asteroides, descobert el 23 d'agost de 1981 per Henri Debehogne des de l'Observatori de la Silla, Xile. Designat provisionalment com 1981 QU2. Va rebre el seu nom en homenatge a "Declercq" esposa del descobridor. Aquest asteroide forma part de la família Astrid d'asteroides.

## Vegeu també

* Cos menor del sistema solar

## Referències

* 1 2 3 4 5 6 «JPL Small-Body Database». [Consulta: 3 novembre 2023].
* ↑ Afirmat a: Minor Planet Center Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=2852.
* 1 2 3 4 5 6 7 8 «JPL Small-Body Database». [Consulta: 29 gener 2024].
* ↑ «(2852) Declercq» (en anglès). Minor Planet Center.
# ANJ

ANJ té els següents significats:
* Associació Nacional de Jutges, associació professional de jutges d'Espanya
* Autoritat Nacional dels Jocs, entitat independent encarregada de la regulació de les apostes esportives i dels jocs d'atzar de França
* Associació Nacional de Joves, moviment juvenil del partit polític Centre Demòcrata de França
* Associação Nacional de Jornais, associació professional d'empreses editorials de premsa del Brasil
* Anj també és un símbol en forma de creu originari de l'antic Egipte
# ANF Les Mureaux

ANF Les Mureaux (nom complet: Les Ateliers de Construction du Nord de la France et des Mureaux) va ser un fabricant d'aeronaus francès fundat a Les Mureaux l'any 1918 com Les Ateliers des Mureaux.

## Història

Després de la seva fundació, amb el nom de Les Ateliers des Mureaux, va començar a construir avions sota llicència durant la dècada dels 20, alguns dels quals van ser productes importants com el Vickers Vimys i el Breguet 14. Sota el comandament del seu dissenyador en cap André Brunet, també va produir alguns models originals de monoplà amb ala en parasol que van conduir a la firma a obtenir el seu major èxit, la família d'avions de reconeixement militar ANF Les Mureaux 110 del 1931 i els seus derivats, dels que se'n van arribar prop de 300 unitats.
L'any 1928, va comprar el fabricant d'hidroavions francès Besson i el 1930 es va fusionar amb Ateliers de Construction du Nord de la France, una empresa ferroviària, per formar Les Ateliers de Construction du Nord de la France et des Mureaux. L'any 1937 va ser nacionalitzada i va entrar a formar part de SNCAN.

## Productes

* Les Mureaux 1 C.1 Express-Marin, caça d'atac naval (1924)
* Les Mureaux 3 C.2, avió de caça (1927)
* Les Mureaux 4 C.2, avió de caça (1928)
* ANF Les Mureaux 110, avió de reconeixement militar (1931)
* ANF Les Mureaux 120, avió de reconeixement militar (1931)
* ANF Les Mureaux 130, avió de reconeixement militar (1929)
* ANF Les Mureaux 131, avió de reconeixement militar (1931)
* ANF Les Mureaux 140, avió de correu (1932)
* ANF Les Mureaux 160, avió d'aviació general (1932)
* ANF Les Mureaux 170, avió de caça (1932)
* ANF Les Mureaux 180, avió de caça (1935)
* ANF Les Mureaux 190, avió de caça (1936)
* ANF Les Mureaux 200, avió de reconeixement militar (1936)

## Referències

* ↑ «Aircraft - France» (en anglès). Golden years of aviation (a webarchive.org). Arxivat de l'original el 2008-09-18. [Consulta: 23 gener 2019].
* ↑ Gunston, Bill. World Encyclopedia of Aircraft Manufacturers. (en anglès). Annapolis: Naval Institute Press, 1993, p. 213. ISBN 9781852602055.
# 2 de 9

«2 de 9» té aquests significats:

## Castells

* 2 de 9 amb folre
* 2 de 9 amb folre i manilles
# Abdelmajid Lamriss

Abdelmajid Lamriss (àrab: عبد المجيد لمريس) (Rabat, 12 de febrer de 1959) és un exfutbolista marroquí de la dècada de 1980.
Fou internacional amb la selecció del Marroc amb la qual participà en la Copa del Món de futbol de 1986.
Pel que fa a clubs, destacà a FAR Rabat.

## Referències

* ↑ «FIFA profile». Arxivat de l'original el 2014-12-08. [Consulta: 2 juliol 2019].
* ↑ 1986 FIFA World Cup Mexico Arxivat 2011-10-03 a Wayback Machine.
* ↑ Abdelmajid Lamriss a National-Football-Teams.com (anglès)
# 652
## Esdeveniments

* Setge de Cesaraugusta (652)
* Batalla a Dongola entre els musulmans i els cristians de Makuria, amb victòria dels primers.
* Les poblacions del Japó s'organitzen per conjunts de cases controlades per un ancià, sistema que durarà fins al segle xx.

## Naixements

* Constantí IV

## Necrològiques

* Khindasvint, rei visigot.
* Ita Idoberga.

## Referències

* ↑ Kissling, H.J. (1969). The Muslim World A Historical Survey Part III, The Last Great Muslim Empires. Leiden: BRILL
* ↑ Christian Settipani, Les Ancêtres de Charlemagne, París, 1989,
# Adriana Ugarte

Adriana Ugarte (Madrid, 17 de gener de 1985) és una actriu espanyola.

## Filmografia

* Cabeza de perro (2006), de Santi Amodeo
* Gente de mala calidad (2008), de Juan Cavestany
* El patio de mi cárcel (2008), de Belén Macías
* El joc del penjat (2008), de Manuel Gómez Pereira
* Castillos de cartón (2009), de Salvador García Ruiz
* Lo mejor de Eva (2011), de Mariano Barroso
* Lo contrario al amor (2011), de Vicente Villanueva
* Combustión (2013), de Daniel Calparsoro
* Gente en sitios (2013), de Juan Cavestany
* Tiempo sin aire (2015), d'Andrés Luque i Samuel Martín Mateos
* Palmeras en la nieve (2015), de Fernando González Molina
* Julieta (2016), de Pedro Almodóvar
* Tadeu Jones 2: El secret del rei Mides, d'Enrique Gato
* El sistema solar (2017), de Bacha Caravedo i Chinón Higashionna
* Enamorat de la meva dona (2018), de Daniel Auteuil
* Durant la tempesta (2018), d'Oriol Paulo

## Referències

* ↑ «https://www.comingsoon.it/personaggi/adriana-ugarte/248749/biografia/». [Consulta: 7 agost 2019].
* ↑ «https://www.alohacriticon.com/cine/actores-y-directores/adriana-ugarte/». [Consulta: 7 agost 2019].
# Abu-Hayyan at-Tawhidí

Abu-Hayyan Alí ibn Muhàmmad ibn al-Abbàs at-Tawhidí al-Bahgdadí (àrab: أبو حيان علي بن محمد بن العباس التوحيدي البغدادي, Abū Ḥayyān ʿAlī b. Muḥammad b. al-ʿAbbās at-Tawḥīdī al-Baḡdādī) (?, entre 922 i 932 - Bagdad, vers 1023), més conegut simplement com Abu-Hayyan at-Tawhidí, fou un filòsof i escriptor musulmà en llengua àrab, potser nadiu de Nixapur o de Xiraz, però també s'esmenten Wasit i Bagdad com a llocs on va nàixer. Treballava com a escriba i el 977 fou empleat pel visir Ibn Abbad, però per la seva supèrbia (no volia perdre el temps en copiar els elogis del seu amo) fou despatxat. Va treballar en diverses obres per encàrrec i als darrers anys va viure a la misèria. En els seus escrits es detecta una influència neoplatònica.

## Notes

* ↑ I. Keilani, Abú Hayyán al-Tawhidi (en frances), Beirut, 1950

## Bibliografia

* W. M. Watt, “Abu Hayyan Tawhidi,” Encyclopædia Iranica, I/3, pp. 317-318; una versió actualitzada està disponible en línia a http://www.iranicaonline.org/articles/abu-hayyan-tawhidi-ali-b
# Agitador de vòrtex

Un agitador de vórtex o vòrtex és un tipus d'agitador que s'usa comunament en els laboratoris per homogeneïtzar el contingut de petits tubs o flascons de líquid. Es compon d'un motor elèctric amb l'eix de transmissió orientat verticalment i unit a un tros de goma o cautxú muntat en forma de copa, lleugerament excèntric. A mesura que el motor gira la peça de cautxú oscil·la ràpidament en un moviment circular. Quan un tub d'assaig o recipient adequat es col·loca en el suport de goma (o toca la seva vora) el moviment es transmet al líquid en el seu interior i es crea un vòrtex. La majoria dels agitadors de vòrtex tenen una configuració de velocitat variable i poden ser configurats per executar-se de forma contínua, o perquè funcionin només quan una feble pressió s'aplica a la goma. Posseeixen uns peus de ventosa a la base per evitar desplaçaments. Els agitadors de vòrtex són bastant comuns en els laboratoris de ciències biològiques. Als laboratoris de cultius cel·lulars i de microbiologia es poden utilitzar per suspendre les cèl·lules. En un laboratori de bioquímica o d'anàlisi pot ser utilitzat per barrejar els reactius d'un assaig o per barrejar una mostra experimental i un diluent.

## Notes

* ↑ Comunament es parla de vòrtex per a referir-se a aquests aparells en l'argot de laboratori. Així mateix es fa servir el verb “vortejar” per a referir-se a l'acció de fer servir aquest aparell per al seu propòsit.
Equipament de laboratori de química :